© Pramod Rodrigues. Powered by Blogger.
 ತುಕಾಯೀ blogger ಜಾಯ್ಜೆ ಗೀ ? (MITHR)
weblog... ಯಾ blog . . ! ಅಂತರ್-ಜಾಳಿರ್ ಬೊಂವ್ಡಿ ಕಾಡ್ನ್ ಆಸ್ಲ್ಯಾಂಕ್ blogs ಅಪರಿಚಿತ್ ಮ್ಹುಳ್ಯಾ ಭರಿ ದಿಸನಾಂತ್. ಆಜ್ ಜಾಳಿರ್ ಕಾರ್ಯಾಳ್ ಆಸ್ಚೆ ಬ್ಲಾಗ್ ಪಂದ್ರಾ ಕೊರೊಡಾಚಾಕೀ ವಚಿii. ! ! ಬ್ಲಾಗಾ ವಿಣೆಂಚೊ ಅಂತರ್-ಜಾಳ್ ನಿಸ್ತೇಜ್ ಮ್ಹುಳ್ಯಾ ಭರಿ. . !
 ಇತ್ಲ್ಯಾಕೀ ಬ್ಲಾಗ್ ಮ್ಹುಳ್ಯಾರ್ ಕಿತೆಂ. ಜಾಳಿಜಾಗೊ (website) ಆನಿಂ ಬ್ಲಾಗಾಕ್ ಕಿತ್ಲೊ ಫರಕ್ ಆಸಾ ? . . ಸಾಂಗ್ಚೆ ತಿತ್ಲೊ ವಿಶೇಷ್ ಚಡ್ ಕಾಂಯ್ ನಾ. ಸಕ್ಕಡೀ ಬ್ಲಾಗ್ ಜಾಳಿಜಾಗೆಚ್. . ಪುಣ್ ಸಕ್ಕಡೀ ಜಾಳಿಜಾಗೆ ಬ್ಲಾಗ್ ನ್ಹಂಯ್. . ! ಬ್ಲಾಗ್ ಮ್ಹುಳ್ಯಾರ್ ಚಡಾವತ್ ಜಾವ್ನ್ ವ್ಯಕ್ತಿನಿಂ ವೆಯಕ್ತಿಕ್ ಜಾವ್ನ್ ಅಪ್ಲ್ಯಾ ಪಸಂದಯೆಚೆ ವಿಷಯ್, ಅಭಿಪ್ರಾಯ್, ಬೊಗ್ಣಾಂ ಯಾ ಇತರ್ ಸಂಗ್ತಿ ಪರ್ಗಟ್ ಕರುಂಕ್ ಸಗ್ಚೆಂ ಜಾಳಿ-ತಾಣ್. . ಮ್ಹುಳ್ಯಾರ್ online ಡೈರಿ ಬರಿ. ತುವೆಂ ಬರಯ್ಲೆಂ ಸಂಸರಾಂತ್ಲ್ಯಾ ಕೊಣಾಯ್ಕೀ ವಾಚ್ಯೇತ್. . ! ತಿತ್ಲೆಂಚ್ ನ್ಹಂಯ್. . ! ತುಜ್ಯಾ ಅಭಿಪ್ರಾಯಾಂಕ್ ತಾಂಕಾಂ ಪ್ರತಿಕ್ರಿಯಾ (comments) ದಿವ್ಯೇತ್. ತಿಚ್ ಬ್ಲಾಗಾಚಿ ವಿಶೇಷಾತಾ. . ! !
 ತುವೆಂ ಏಕ್ ಬ್ಲಾಗ್ ರಚುನ್, ತೊ ಚಲವ್ನ್ ಆಸ್ಲ್ಯಾರ್ ತುಕಾ ಏಕ್ blogger ಮ್ಹುಣ್ ಆಪಾಯ್ತಾತ್. ತುವೆಂ ಏಕ್ ಬ್ಲಾಗಾರ್ ಜಾಯ್ಜೆ ಜಾಲ್ಯಾರ್ ಚಡಿತ್ ಕಾಂಯ್ ಕಷ್ಟ್ ನಾಂತ್. ಖರ್ಚ್ ಯೀ ನಾ. ಏಕ್ ಬ್ಲಾಗ್ ಚಲಂವ್ಚಾಕೀ ಮಂಗ್ಳೂರ್ಚ್ಯಾ ರಸ್ತ್ಯಾನಿಂ ಬೈಕ್ ಸವಾರ್ ಕರ್ಚೆಂ ಚ್ ಕಷ್ಟ್ . . ! ! ತುಕಾ ಪುಂಕ್ಯಾಕ್ ಬ್ಲಾಗ್ ರಚನ್ ಕರುಂಕ್ ಅವ್ಕಾಸ್ ದಿಂವ್ಚೆ ಸಬಾರ್ ಜಾಳಿಜಾಗೆ ಅಂತರ್-ಜಾಳಿರ್ ಆಸಾತ್. ತಾಂತುಂ Blogger. com ಯಾ Wordpress. com ಮಸ್ತ್ ಲೊಕಾಮೊಗಾಳ್ ಜಾವ್ನ್ ಆಸಾತ್. ತುಜೆ ಕಡೆ Gmail ಐಡಿ ಆಸ್ಲ್ಯಾರ್ Blogger. com ಂತ್ ಬ್ಲಾಗ್ ರಚುಂಕ್ ಚಡಿತ್ ಕಾಂಯ್ ಕಷ್ಟ್ ನಾಂತ್. ಕಿತ್ಯಾಕ್ ಮ್ಹುಳ್ಯಾರ್ Blogger ಆನಿಂ Gmail ದೊನೀ ಗೂಗಲಾಚಿಂ ಉತ್ಪನ್ನಾಂ. ತಶೆಂ ಜಾಲ್ಯಾನ್ Blogger ಖಾತಿರ್ ಮೆಕ್ಳೆಂ account ಕರ್ಚಿ ಗರ್ಜ್ ನಾ. Blogger. com ವಚುನ್, Gmail ಐಡಿ ಥಾವ್ನ್ login ಜಾಲ್ಯಾರ್ ಜಾಲೆಂ. ಪಯ್ಲೆ ಪಾವ್ಟಿಂ ತುಜ್ಯಾ ಬ್ಲಾಗಾಕ್ ಏಕ್ ನಾಂವ್ set ಕೆಲ್ಯಾರ್ ಜಾಲೆಂ. ಮಾಗಿರ್ ತುಕಾ New Post ಮ್ಹುಳ್ಳೆಂ ಲಿಂಕ್ ದಿಸ್ತಾ. ಥಂಯ್ ಕ್ಲಿಕ್ ಕೆಲ್ಯಾರ್ ತುಕಾ ತುಜೆಂ ಲೇಖನ್, ಅಭಿಪ್ರಾಯ್, ಬೊಗ್ಣಾಂ ಯಾ ಇತರ್ ಬರವ್ಯೇತ್. ತಸ್ವೀರ್ಯೊ ಆನಿಂ ವಿಡಿಯೊ ಸೆರ್ವೊಂಕೀ ಅವ್ಕಾಸ್ ಆಸಾ. . ಸಕ್ಕಡೀ ಜಾಲ್ಯಾ ಉಪ್ರಾಂತ್ ತುಕಾ publish ಮ್ಹುಳ್ಳೊ ಏಕ್ ಬಟನ್ ದಿಸ್ತಾ. ತಾಚೆ ವಚಿii ಕ್ಲಿಕ್ ಕೆಲ್ಯಾರ್ ಜಾಲೆಂ. . . ! ತುವೆಂ ಬರಯ್ಲೆಂ ಸಗ್ಳ್ಯಾ ಸಂಸರಾಕ್ ಉಗ್ಡಾಪಣ್ ಜಾಲೆಂ. . !
 ತುಜೊ ಬ್ಲಾಗ್ ವರ್ಣ್-ರಂಜಿತ್ ಕರುಂಕ್ ಸಬಾರ್ tools ಯಾ third party software ವಾಪಾರ್ಯೇತ್. . ತುಜಾ ಬ್ಲಾಗಾಕ್ ಕಿತ್ಲ್ಯಾ ಜಣಾನಿಂ ಭೆಟ್ ದಿಲ್ಯಾ ? ಖಂಚಾ ದೆಶ್ಯಾಚೆ ತೆ? ತಾಣಿಂ ತುಜೊ ಖಂಚೊ post ವಾಚ್ಲಾ ? ತಾಂಚಾ ಕಂಪ್ಯೂಟರಾಚೊ IP Address , configuration . . . ಹೆಂ ಪುರಾ ಮಾಹೆತ್ ಕಾಡ್ಚಿಂ tools ಮೆಳ್ತಾತ್. ತಿತ್ಲೆಂಚ್ ನ್ಹಂಯ್ ತುಜಾ ಬ್ಲಾಗಾ ಥಾವ್ನ್ ತುಕಾ ಆದಾಯ್ ಯೀ ಜೊಡ್ಯೇತ್. Google AdSense ಮ್ಹುಳ್ಳೆಂ ಪ್ರೋಗ್ರಾಮಾ ವಿಶಿಂ ತುಮಿಂ ಆಯ್ಕಾಲಾಂ ಜಾಂವ್ಕ್ ಪುರೊ. ತುಮಿ ತುಮ್ಚ್ಯಾ ಬ್ಲಾಗಾಂತ್ AdSense ಕ್ ಸೆರ್ವಾಯ್ಲ್ಯಾರ್ , Google ಚೆ ತುಜ್ಯಾ ಲೇಖನಾಕ್ ಸಂಬಂಧ್ ಜಾಲ್ಲೆಂ ಇಸ್ತಿಹಾರ್ ಪರ್ಗಟ್ ಕರ್ತಾತ್. ತುಜ್ಯಾ ಬ್ಲಾಗಾಕ್ ಭೆಟ್ ಜಾಲ್ಯಾನ್ ತೆಂ ಲಿಂಕ್ ಕ್ಲಿಕ್ ಕೆಲ್ಯಾರ್ 5 ರೂ. ಥಾವ್ನ್ 250 ರೂ. ಮ್ಹುಣಾಸರ್ Google ತುಕಾ ಪಾವಿತ್ ಕರ್ತಾ. AdSense ಮಾತ್ರ್ ನ್ಹಂಯ್. . ! ಇತರ್ ಇಸ್ತಿಹಾರ್ ಕಂಪ್ಣ್ಯೊ ಯೀ ತುಕಾ ತುಜಾ ಬ್ಲಾಗಾ ಥಾವ್ನ್ ಆದಾಯ್ ಜೊಡುಂಕ್ ಅವ್ಕಾಸ್ ಕರ್ನ್ ದಿತಾತ್. . ! ಪುಣ್ ತೆಂ ವಾಪಾರ್ಚೆಂ skills ಆನಿಂ tricks ತುಕಾ ಖಳಿತ್ ಆಸಾಜೆ. . ! !
 ಆಜ್ ಸಬಾರ್ ಕಲಾಕರ್, ರಾಜಕೀಯ್ ಪುಡಾರಿ, ಬರವ್ಪಿ , ಉದ್ಯಮಿ ಆನಿಂ ಇತರ್ ವ್ಯಕ್ತಿ ಬ್ಲಾಗಾ ದ್ವಾರಿಂ ಆಪ್ಲಿಂ ಬೊಗ್ಣಾಂ ಉಚಾರ್ನ್ ಆಸಾತ್. ಸಬಾರ್ ಇತರ್ ವಿಶಚಿii ಸಂಬಂಧ್ ಜಾಲ್ಲೆ ಬ್ಲಾಗ್ ಯೀ ಆಸಾತ್. ವಿವಿಧ್ ಬಾಸಾನಿಂ ಯೀ ಆಸಾತ್. ತುಜಾ ಬ್ಲಾಗಾಕ್ control ಕರ್ಚೆ ಕೋಣ್ ಯೀ ನಾಂತ್. ತುಜಾ ಬ್ಲಾಗಾಕ್ ತುಂಚ್ boss. . ! ! . ತುಮ್ಕಾಂ ಥೊಡ್ಯಾಂಕ್ ಖಳಿತ್ ಆಸೊಂಕ್ ಪುರೊ. . . ಅಮ್ಚ್ಯಾ ಕರ್ನಾಟಕಾಚೊ ಗ್ರಹ್ -ಮಂತ್ರಿ , ವಿ. ಎಸ್. ಆಚಾರ್ಯಾ ಯೀ ಎಕ್ಲೊ ಕಾರ್ಯಾಳ್ blogger. ಗೆಲೆತ್ಯಾ ವರ್ಸಾ ಮಂಗ್ಳೂರಾಂತ್ ಕಿರಿಸ್ತಾವಾಂ ವಚಿii ಹಲ್ಲೊ ಜಾತಾನಾ, ಹೊ ಪರ್ಜೆ-ರಾಜಾಚೊ ಏಕ್ ಮಂತ್ರಿ ಜಾವ್ನ್ ಯೀಂ ತಾಣೆಂ ಕಿರಿಸ್ತಾಂವಾ ವಿರೊಧ್ ಬ್ಲಾಗಾರ್ ಆಪ್ಲಿಂ ಬೊಗ್ಣಾಂ ವೊಂಕ್ಲ್ಲಿಂ. ! !
 ಅಂತರ್-ಜಾಳಿರ್ ಕೊಂಕ್ಣೆ ಸಂಬಂಧಿ ಕಸಲೆಯೀ ಬ್ಲಾಗ್ ಆಸಾತ್ ಗೀ ಮ್ಹುಣ್ ಸೊದ್ನಾಂ ಕರ್ತಾನಾ, ಫಿರ್ಗಿಂ ಭಾಶೆಂತ್ಲೆ ಥೊಡೆ ಬ್ಲಾಗ್ ದಿಸೊನ್ ಆಯ್ಲೆ. ಕಾನಾಡಿ ಲಿಪ್ಯೆಂತ್ ಕೊಂಕ್ಣೆ ಸಂಬಂಧಿ ಬ್ಲಾಗ್ ಅಸಾಗೀ ಮ್ಹುಣ್ ಪಳಯ್ತಾನಾ, Blogger. com ಂತ್ ಕವಿ ಮೆಲ್ವಿನ್ ರೊಡ್ರಿಗಸಚೊ ಏಕ್ ಬ್ಲಾಗ್ ದಿಸೊನ್ ಆಯ್ಲೊ. ಉಪ್ರಾಂತ್ ಹಾವೆಂ ಯೀ ಏಕ್ ಬ್ಲಾಗ್ ರಚನ್ ಕೆಲೊ. ಕಾನಾಡಿ ಲಿಪ್ಯೆಚೊ ಅಪುಟ್ ಕೊಂಕ್ಣಿ ಬ್ಲಾಗ್ ತೊ. . ! ತುಮ್ಕಾಂ ವೇಳ್ ಆಸ್ಲ್ಯಾರ್ ಏಕ್ ಭೆಟ್ ದಿಯಾ . . ! !
 Subscribe to: Post Comments ( Atom )